CELEX: 32003R0492
Language: bg
Date: 2003-03-18 00:00:00
Title: Регламент(ЕО) № 492/2003 на Комисията от 18 март 2003 година за допълнение на приложението към Регламент (ЕО) № 2400/96 относно вписването на някои означения в „Регистър на защитените наименования за произход и защитените географски указания“, предвиден в Регламент (ЕИО) № 2081/92 на Съвета за защита на географските указания и на наименованията за произход на селскостопанските и хранителни продукти (Soprèssa Vicentina, Asparago verde di Altedo, Pêra Rocha do Oeste)

03/ 46
            
            
               BG
            
            
               Официален вестник на Европейския съюз
            
            
               225
            
         32003R0492
   
               L 073/3
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ(ЕО) № 492/2003 НА КОМИСИЯТА
   
   от 18 март 2003 година
   за допълнение на приложението към Регламент (ЕО) № 2400/96 относно вписването на някои означения в „Регистър на защитените наименования за произход и защитените географски указания“, предвиден в Регламент (ЕИО) № 2081/92 на Съвета за защита на географските указания и на наименованията за произход на селскостопанските и хранителни продукти 
         (Soprèssa Vicentina, Asparago verde di Altedo, Pêra Rocha do Oeste)
      
   
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителни продукти (1), последно изменен с Регламент (ЕО) № 2796/2000 на Комисията (2), и по-специално член 6, параграфи 3 и 4 от него,
   като има предвид че:
   
               (1)
            
            
               Съгласно член 5 от Регламент (ЕИО) № 2081/92 Италия е предала на Комисията две заявки за регистрация на означението „Soprèssa Vicentina“ като наименование за произход и на означението „Asparago verde di Altedo“ като географско указание, Португалия е предала на Комисията една заявка за регистрация на означението „Pêra Rocha do Oeste“ като наименование за произход.
            
         
               (2)
            
            
               Съгласно член 6, параграф 1 от посочения регламент, се установи, че те съответстват на този регламент, по-специално, че съдържат всички елементи, предвидени в член 4 от него.
            
         
               (3)
            
            
               На Комисията не бе предадена никаква декларация за възражение по смисъла на член 7 от Регламент (ЕИО) № 2081/92, след публикуването в Официален вестник на Европейските общности
                   (3) на означенията, фигуриращи в приложението към настоящия регламент.
            
         
               (4)
            
            
               Следователно тези означения заслужават да бъдат вписани в „Регистър на защитените наименования за произход и защитените географски указания“ и следователно да се ползват със закрила в Общността като защитено наименование за произход или защитено географско указание.
            
         
               (5)
            
            
               Приложението към настоящия регламент допълва приложението към Регламент (ЕО) № 2400/96 на Комисията (4), последно изменен с Регламент (ЕО) № 2066/2002 (5),
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 2400/96 се допълва с означенията, фигуриращи в приложението към настоящия регламент, и тези означения се вписват в „Регистър на защитените наименования за произход и защитените географски указания“, предвиден в член 6, параграф 3 от Регламент (ЕИО) № 2081/92, като защитено наименование за произход (ЗНП) или защитено географско указание (ЗГУ).
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 март 2003 година.
      
         
            За Комисията
         
         Franz FISCHLER
         
         
            Член на Комисията
         
      
   
   
      (1)  ОВ L 208, 24.7.1992 г., стр. 1.
   
      (2)  ОВ L 324, 21.12.2000 г., стр. 26.
   
      (3)  ОВ C 114, 15.5.2002 г., стр. 16 (Soprèssa Vicentina);
   
      ОВ C 114, 15.5.2002 г., стр. 6 (Asparago verde di Altedo);
   
      ОВ C 102, 27.4.2002 г., стр. 16 (Pêra Rocha do Oeste).
   
      (4)  ОВ L 327, 18.12.1996 г., стр. 11.
   
      (5)  ОВ L 318, 22.11.2002 г., стр. 4.
   ПРИЛОЖЕНИЕ
   ПРОДУКТИ, ВКЛЮЧЕНИ В ПРИЛОЖЕНИЕ I КЪМ ДОГОВОРА, ПРЕДНАЗНАЧЕНИ ЗА ЧОВЕШКА КОНСУМАЦИЯ
   Продукти на базата на месо
   ИТАЛИЯ
   Soprèssa Vicentina (ЗНП)
   Плодове, зеленчуци
   ИТАЛИЯ
   Asparago verde di Altedo (ЗГУ)
   ПОРТУГАЛИЯ
   Pêra Rocha do Oeste (ЗНП)